ประกาศ เรื่อง แนวปฏิบัติในการขอความเห็นชอบและการให้ความเห็นชอบการแต่งตั้งบุคคลเป็นกรรมการหรือผู้จัดการบริษัทหลักทรัพย์ที่ อส/น. 12/2542----------------------โดยที่มาตรา 104 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 บัญญัติว่า การแต่งตั้งบุคคลเป็นกรรมการหรือผู้จัดการบริษัทหลักทรัพย์จะกระทําได้ต่อ เมื่อบริษัทหลักทรัพย์ไห้รับความเห็นชอบจากสํานักงานคณะกรรมการกํากับหลักทรัพย์และ ตลาดหลักทรัพย์แล้ว และโดยที่เป็นการสมควรปรับปรุงแนวปฏิบัติในการขอความเห็นชอบและ การให้ความเห็นชอบการแต่งตั้งบุคคลเป็นกรรมการหรือผู้จัดการบริษัทหลักทรัพย์ให้มีความเหมาะสมยิ่งขึ้น สํานักงานคณะกรรมการกํากับหลักทรัพย์และตลาดหลักทรัพย์จึงกําหนดแนวปฏิบัติ ไว้ดังต่อไปนี้ข้อ ๑ ให้ยกเลิก(1) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์ ที่ กลต.ก.(ว) 395/2535 เรื่อง การขอความเห็นชอบแต่งตั้งผู้บริหาร ลงวันที่ 10 กันยายน 2535(2) ประกาศวิธีปฏิบัติในการขอความเห็นชอบและการให้ความเห็นชอบผู้บริหารของบริษัทเงินทุนหลักทรัพย์ พ.ศ. 2537 ถึงวันที่ 7 มกราคม พ.ศ.2537(3) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์ ที่ กลค.ก.(ว) 28/2537 เรื่อง การยกเลิกการให้ความเห็นชอบแต่งตั้งผู้บริหาร ลงวันที่ 28 ธันวาคม 2537(4) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์ ที่ กลต.ก.(ว) 4/2338 เรื่อง การขอความร่วมมือในการจัดส่งข้อมูลทางแผ่น Diskette ลงวันที่ 3 กุมภาพันธ์ 2538(5) ข้อ 1 ของหนังสือเวียนสํานักงานคณะกรรมการกํากับหลักทรัพย์และ ตลาดหลักทรัพย์ ที่ กลต.ก.(ว) 192538 เรื่อง ซักซ้อมความเข้าใจเกี่ยวกับการปฏิบัติให้ถูกต้องตามกฎหมาย ลงวันที่ 4 ตุลาคม 2538(6) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์ ที่ กลต.ธ.(ว) 122541 เรื่อง การขอความเห็นชอบเปลี่ยนแปลงตําแหน่งผู้บริหาร ลงวันที่ 23 กุมภาพันธ์ 2541ข้อ ๒ "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ แต่ไม่รวมถึงสถาบันการเงินที่จัดตั้งตามกฎหมายอื่นและได้รับใบอนุญาตประกอบธุรกิจ หลักทรัพย์ในภายหลัง"ผู้บริหาร" หมายความว่า บุคคลที่บริษัทหลักทรัพย์ตั้งหรือยอมให้เป็นหรือ ทําหน้าที่กรรมการหรือผู้จัดการ"ผู้จัดการ" หมายความว่า บุคคลที่ได้รับมอบหมายจากคณะกรรมการบริษัทให้เป็นผู้ดูแลรับผิดชอบสูงสุดในการบริหารงานของบริษัท ทั้งนี้ ไม่ว่าจะเรียกชื่ออย่างใดก็ตาม"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ในการขอรับความเห็นชอบและการให้ความเห็นชอบการแต่งตั้งบุคคลเป็นผู้บริหารของบริษัทหลักทรัพย์ สํานักงานกําหนดแนวปฏิบัติไว้ดังนี้(1) กรณีทั่วไป กรณีที่บริษัทหลักทรัพย์แต่งตั้งบุคคลใหม่เป็นผู้บริหารของบริษัทหรือกรณีอื่นนอกจากที่กําหนดใน (2) ให้บริษัทหลักทรัพย์ยื่นคําขอรับความเห็นชอบตามแบบ 104-3 ที่แนบท้ายประกาศนี้ พร้อมเอกสารหลักฐานต่อไปนี้ ต่อสํานักงาน (ก) โครงสร้างการจัดองค์กรของบริษัท (ข) รายละเอียดของขอบเขตหน้าที่ความรับผิดชอบของตําแหน่งที่ขอรับความเห็นชอบ (ค) ข้อมูลเกี่ยวกับบุคคลที่ขอรับความเห็นชอบเป็นผู้บริหาร ซึ่งได้แก่ สําเนาบัตรประจําตัวที่ออกให้โดยส่วนราชก การหรือองค์การของรัฐหรือสําเนาหนังสือเดินทาง สําเนาทะเบียนบ้านที่ปรากฏชื่อบุคคลที่ขอรับความเห็นชอบ และสําเนาคุณวุฒิทางการศึกษา (ง) แบบรับรองประวัติบุคคลตามแบบ 104-4 ที่แนบท้ายประกาศนี้ และเอกสารเพิ่มเติมประกอบหนังสือรับรองประวัติบุคคล (ถ้ํามี)สํานักงานจะแจ้งผลการพิจารณาคําขอให้บริษัทหลักทรัพย์ทราบภายในสามสิบวันนับแต่วันที่สํานักงานได้รับเอกสารหลักฐานจากบริษัทหลักทรัพย์ครบถ้วน เว้นแต่ (ก) เป็นกรณีการขอรับความเห็นชอบซึ่งเข้าเกณฑ์ตามแนวปฏิบัติตามประกาศสํานักงาน ที่ อธ. 22342 ลงวันที่ 17 กุมภาพันธ์ พ.ศ. 2542 ให้การมีผลของการให้ความเห็นชอบเป็นไปตามข้อ 3 ของแนวปฏิบัติตามประกาศฉบับดังกล่าว หรือ (ข) เป็นกรณีมีเหตุจําเป็นต้องตรวจสอบข้อเท็จจริงเพิ่มเติมและสํานักงานได้แจ้งเหตุจําเป็นดังกล่าวให้บริษัทหลักทรัพย์ทราบก่อนสิ้นสุดระยะเวลาสามสิบวันดังกล่าวแล้ว(2) กรณีเปลี่ยนตําแหน่งหรืออํานาจในการจัดการของผู้บริหารที่ได้รับความเห็นชอบจากสํานักงานไปแล้ว กรณีที่บริษัทหลักทรัพย์เปลี่ยนตําแหน่งหรืออํานาจในการจัดการของบุคคลที่ได้รับความเห็นชอบจากสํานักงานไปแล้ว จากตําแหน่งผู้จัดการเป็นตําแหน่งกรรมการ หรือจากตําแหน่งกรรมการที่มีอํานาจในการจัดการเป็นตําแหน่งกรรมการที่ไม่มีอํานาจในการขัดการหากบริษัทหลักทรัพย์ตรวจสอบแล้วเห็นว่าบุคคลดังกล่าวมีคุณสมบัติครบถ้วนและไม่มีลักษณะต้องห้ามในการเป็นผู้บริหาร ให้บริษัทหลักทรัพย์มีหนังสือแจ้งการเปลี่ยนตําแหน่งหรืออํานาจของบุคคลดังกล่าวตามแบบ 104-5 ที่แนบท้ายประกาศนี้ พร้อมแบบรับรองประวัติบุคคลตามแบบ 104-4 ต่อสํานักงานไม่น้อยกว่าสิบห้าวันก่อนวันที่การเปลี่ยนแปลงนั้นจะมีผลบังคับ และหากสํานักงานไม่มีหนังสือหักท้วงภายในสิบวันนับแต่วันที่สํานักงานได้รับหนังสือแจ้งจากบริษัทหลักทรัพย์ให้ถือว่าสํานักงานให้ความเห็นชอบบุคคลดังกล่าวเป็นผู้บริหารบริษัทหลักทรัพย์ในตําแหน่งหรืออํานาจที่เปลี่ยนแปลงใหม่ โดยมีผลตั้งแต่วันที่บริษัทหลักทรัพย์ระบุในหนังสือแจ้งข้อ ๔ เมื่อบริษัทหลักทรัพย์ได้รับหรือถือว่าได้รับความเห็นชอบการแต่งตั้งบุคคลใดเป็นผู้บริหารของบริษัทแล้ว ให้บริษัทหลักทรัพย์ดําเนินการดังนี้(1) หากตําแหน่งของบุคคลดังกล่าวเป็นตําแหน่งที่ต้องมีการจดทะเบียนเปลี่ยนแปลงกับนายทะเบียนหุ้นส่วนบริษัท กระทรวงพาณิชย์ ให้บริษัทหลักทรัพย์ส่งสําเนาหนังสือรับรองการจดทะเบียนนั้นต่อสํานักงานภายในสิบห้าวันนับแต่วันที่นายทะเบียนรับจดทะเบียนแล้วเสร็จ(2) หากตําแหน่งของบุคคลดังกล่าวเป็นตําแหน่งที่ต้องได้รับความเห็นชอบจากธนาคารแห่งประเทศไทยด้วย ให้บริษัทหลักทรัพย์ส่งสําเนาหนังสือให้ความเห็นชอบของธนาคารแห่งประเทศไทย หรือหลักฐานที่แสดงว่าธนาคารแห่งประเทศไทยรับทราบหรือไม่ทักท้วงการดํารงตําแหน่งของบุคคลดังกล่าวแล้วแต่กรณี ต่อสํานักงานภายในสืบห้าวันนับแต่วันที่บริษัทหลักทรัพย์ได้รับหนังสือหรือมีหลักฐานดังกล่าวข้อ ๕ ความเห็นชอบของสํานักงานให้บุคคลใดเป็นผู้บริหารบริษัทหลักทรัพย์ย่อมสิ้นสุดลงตามเงื่อนไขต่อไปนี้(1) กรณีที่ความเห็นชอบของสํานักงานเป็นแบบมีกําหนดระยะเวลา ให้ความเห็นชอบของสํานักงานสิ้นสุดลงเมื่อพื้นระยะเวลากําหนดนั้น(2) กรณีที่บุคคลนั้นหันจากตําแหน่งผู้บริหารที่ได้รับความเห็นชอบด้วยเหตุอื่นที่มิใช่เพราะเหตุที่ถูกสํานักงานหรือธนาคารแห่งประเทศไทยเพิกถอนความเห็นชอบ เช่น การพันจาก ตําแหน่งตามวาระ หรือการลาออกจากตําแหน่ง เป็นต้น ให้ความเห็นชอบของสํานักงานสิ้นสุดลง ในวันที่การพ้นจาตําแหน่งของบุคคลนั้นมีผลบังคับ(3) กรณีที่บุคคลนั้นถูกสํานักงานหรือธนาคารแห่งประเทศไทยเพิกถอนความเห็นชอบเพราะเหตุที่บุคคลนั้นขาดคุณสมบัติหรือมีลักษณะต้องห้าม ให้ความเห็นชอบของสํานักงานสิ้นสุดลงในวันที่การเพิกถอนความเห็นชอบของสํานักงานหรือธนาคารแห่งประเทศไทยมีผลบังคับข้อ ๖ เมื่อความเห็นชอบของสํานักงานให้บุคคลใดเป็นผู้บริหารบริษัทหลักทรัพย์สิ้นสุดลงเพราะเหตุตามข้อ 5(3) บริษัทหลักทรัพย์ต้องดําเนินการให้ผู้บริหารรายนั้นพ้นจากตําแหน่งหรือหน้าที่ในบริษัทหลักทรัพย์ภายในระยะเวลาที่จําเป็นและสมควร โดยไม่ชักช้าข้อ ๗ เมื่อความเห็นชอบของสํานักงานให้บุคคลใดเป็นผู้บริหารบริษัทหลักทรัพย์สิ้นสุดลง ให้บริษัทหลักทรัพย์ดําเนินการดังนี้(1) หากตําแหน่งของบุคคลดังกล่าวเป็นตําแหน่งที่ต้องมีการจดทะเบียนเปลี่ยนแปลงกับนายทะเบียนหุ้นส่วนบริษัท กระทรวงพาณิชย์ ให้บริษัทหลักทรัพย์ส่งสําเนาหนังสือรับรองการจดทะเบียนนั้นต่อสํานักงานภายในสิบห้าวันนับแต่วันที่นายทะเบียนรับจดทะเบียนแล้วเสร็จ(2) หากตําแหน่งของบุคคลดังกล่าวเป็นตําแหน่งที่ต้องได้รับความเห็นชอบจากธนาคารแห่งประเทศไทยด้วย และบุคคลดังกล่าวถูกธนาคารแห่งประเทศไทยเพิกถอนความเห็นชอบให้บริษัทหลักทรัพย์ส่งสําเนาหนังสือเพิกถอนความเห็นชอบของธนาคารแห่งประเทศไทยต่อสํานักงานภายในสิบห้าวันนับแต่วันที่บริษัทหลักทรัพย์ได้รับหนังสือดังกล่าวข้อ ๘ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกมาเป็นตันไปผู้มีอํานาจลงนาม - ประกาศ ณ วันที่ 5 ตุลาคม พ.ศ. 2542 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์